Kortnuus 12 Julie 2021 - Plaaslik - Republikein
Friday, October 15th, 13:51:43
Kortnuus 12 Julie 2021
12 July 2021 | Plaaslik
Boere betoog teen uitsetting
Uitsettingskennisgewings is verlede week aan meer as 40 kleinboere oorhandig wat volgens die munisipaliteit van Otjiwarongo onwettig hul vee op sy dorpsgronde laat wei.
Van die boere het Donderdag teen die besluit betoog.
Van hulle is pensioenarisse en verwerp die dorpsraad se besluit in Junie. Sommige sê hulle gebruik al amper 'n dekade die grond, sowat sewe kilometer buite die dorp.
Me. Frieda Mokotjomelo het die klaers se petisie ontvang, maar benadruk dat die raad nie sy besluit gaan heroorweeg nie. Die grond is volgens haar geoormerk vir ontwikkeling. - Nampa
Skoonheid sê jeug moet positief bly
Die jeug moet hulself met opbouende aktiwiteite besig hou wat hul geestesgesondheid tydens die Covid-19-sal verseker.
Die boodskap het Vrydag van Mej. Namibië, Chelsi Shikongo, gekom toe sy 'n skenking van N$25 000 van die Navachab-goudmyn ontvang het.
Die myn het dieselfde bedrag aan bokser Jonas Junias bewillig.
Shikongo het mense aangemoed om hulself teen die virus te immuniseer. Sy is reeds ingeënt.
Die bystand is verleen vir die twee se verteenwoordiging van die land by die Mej. Heelal-kompetisie en die Olimpiese Spele. - Nampa